Beloning aangebied ná Oos-Kaap-plaasaanval | Maroela Media
Die Alexandria-landbouvereniging het 'n beloning van R50 000 aangebied vir die opsporing van 'n handwapen en vir enige inligting wat kan lei tot die suksesvolle vervolging van die persoon/persone wat verantwoordelik was vir die aanval Saterdag op Riaan Scheepers.
Maroela Media het vroeër berig Scheepers is steeds in 'n ernstige, maar stabiele toestand in die Netcare Greenacres-hospitaal in Port Elizabeth nadat hy Saterdagoggend wreed op 'n plaas in die Alexandria-omgewing aangerand is.
Scheepers, vermoedelik in sy 60's, is omstreeks 09:00 die oggend na 'n hospitaal in Port Alfred gehaas voordat hy na die hospitaal in Port Elizabeth oorgeplaas is. Ian Cameron, hoof van gemeenskapsveiligheid by AfriForum, het vroeër gesê Scheepers is erg aangerand, vasgebind en "vir die dood agtergelaat".
Alle inligting sal vertroulik hanteer word. Kontak kapt. Leon Els by 083 387 0749 of 046 653 0248.
Ek let op dat jy nie my kommentaar wil plaas nie. Dit is so tipies van die joernalistiek. So bang om uit die kassie te berig.
Hierdie is weereens n voorbeeld van die hoë vlak klandistiene aanval op die gemeenskap. Weereens n gewilde lid van die gemeenskap getref. Die stilswye oor die werklikheid wat daar agter is skree ten hemele.
Niemand is so lam en pateties as die wat nie hulle self wil help nie. Julle is deel van die verloorspan. Ek haat dit om deel van n verloorspan te wees.
Ek sal ook bydrae – ek dink daar moet 'n permanente fonds gestig word vir belonings vir plaasmoorde. Ons maak gebruik van hierdie metode in rhino counter-poaching en dit WERK BAIE GOED!
Amanda ek sal dit verwelkom ek het so stelsel maande terug voor gestel op maroela .Dit moet egter nie deur polisie beheer word nie